3. 4. 86 De Europæiske Fællesskabers Tidende Nr. C 75/15 
63. Det skal henstilles til medlemsstaterne at tilstræ­
be bedre balance mellem henholdsvis den skønsmæssige 
og den automatiske støtteudbetaling. 
Et fornuftigt kompromis mellem skønsmæssige og 
objektive kriterier ville i høj grad være ønskeligt, således 
at det skønsmæssige spillerum indsnævres, og der i 
højere grad bygges på objektive kriterier, for at sætte 
erhvervslivet i stand til at forudkalkulere støtten. 6.4. Det sidste led i kæden af en omfattende analyse 
og evaluering af regionalpolitiske støtteforanstaltninger 
bør være et system med resultatkontrol. Selv om 
medlemsstaterne og Fællesskabet råder over et i enhver 
henseende bæredygtigt grundlag for udviklingen af et 
system til evaluering af de regionale problemers intensi­
tet, er de videnskabelige og erfaringsmæssige forud­
sætninger for et sådant resultatkontrolsystem næppe 
endnu til stede. Der ligger her en vigtig opgave opgså 
for Det europæiske Fællesskab. 
Bruxelles, den 29. januar 1986. 
Formand for 
Det økonomiske og sociale Udvalg 
Gerd MUHR 
Udtalelse om forslag til Rådets 21. direktiv om harmonisering af medlemsstaternes lovgivning 
om omsætningsafgifter — udsættelse af fristen for Den hellenske Republiks gennemførelse 
af det fælles merværdiafgiftssystem 
(85/C 75/05) 
Rådet for De europæiske Fællesskaber besluttede den 24. januar 1986 under henvisning til 
EØF-traktatens artikel 99 og 100 at anmode om Det økonomiske og sociale Udvalgs udtalelse 
om ovennævnte emne. 
Det forberedende arbejde blev ved Udvalgets beslutning overdraget Apostolis Dassoulas som 
hovedordfører. 
Det økonomiske og sociale Udvalg vedtog på sin 233. plenarforsamling den 29. januar 1986, 
med 85 stemmer for, ingen imod og 7 hverken for eller imod, følgende udtalelse: 
Det økonomiske, og sociale Udvalg godkender Kommis­
sionens forslag om at forlænge fristen for gennemførelse 
af det fælles merværdiafgiftssystem i Grækenland med 
et år. 
Allerede i forbindelse med det sidste forslag om forlæn­
gelse udviste Udvalget i sin udtalelse af 15. december 
1983 forståelse for de tekniske vanskeligheder, der gjor­
de det umuligt at indføre merværdiafgiften i Græken­
land pr. 1. januar 1984. Men allerede dengang gav det 
udtryk for det håb, at Grækenland ikke ville anmode 
om yderligere udsættelse. 
På den ene side forekommer de af den græske regering 
anførte årsager begrundede, og desuden vil denne nye forlængelse ikke få konsekvenser for størrelsen af det 
bidrag, som Grækenland i 1986 skal yde til Fællesska­
bets budget på basis af merværdiafgiftsgrundlaget. På 
den anden side gør Udvalget dog Ministerrådet op­
mærksom på, at det bliver så meget desto vanskeligere 
at gennemføre det interne marked, dersom et land ikke 
har indført et fælles grundlag for merværdiafgiftssyste­
met. Derfor anmoder Udvalget indtrængende om, at 
merværdiafgiftssystemet indføres i Grækenland så hur­
tigt som muligt, dog senest den 1. januar 1987, og 
foreslår, at Kommissionen for De europæiske Fæl­
lesskaber yder Grækenland al mulig bistand med indfø­
ringen af et merværdiafgiftssystem svarende til de syste­
mer, som anvendes i Fællesskabets andre medlems­
lande. 
Bruxelles, den 29. januar 1986. 
Formand for 
Det økonomiske og sociale Udvalg 
Gerd MUHR